tartuNLP/wikipedia-smugri-20251201 huggingface dataset:
Luonnollinen työttömyysaste

Luonnollinen työttömyysaste () on taloudellinen konsepti vuodelta 1968. Tämä Milton Friedmanin kehittämä konsepti on käytännössä hallituksille asetettu vaatimus olla parantamatta työllisyyttä niin sanotuin elvyttävin toimin, sillä Friedmanin mielestä työllisyyden edistämiseen tarvittava raha kiihdyttää inflaatiota. Sen sijaan Friedman ja monetaristit katsovat, että sosiaaliturvan purkaminen ja vähimmäispalkkojen poistaminen johtavat siihen, että työttömällä on kannustin työllistyä ja työnantajalle on halvempaa palkata lisää työntekijöitä.
Luonnollisesta työttömyysasteesta on kehitetty NAIRU-teoria. Sen mukaan yhteiskunnassa on pyrittävä siihen, että osa ihmisistä on työttömänä, jotta palkat eivät lähtisi nousemaan inflaatiota kiihdyttäen. Yhdysvalloissa tällaisena luonnollisena työttömyysasteena on pidetty noin kuutta prosenttia.
Pysyvän tulotason hypoteesi

Pysyvän tulotason hypoteesi () on Milton Friedmanin vuonna 1957 esittämä kulutusteoria, jota hän itse piti parhaana tieteellisenä työnään. Sen mukaan kuluttajat eivät muuta kulutustottumuksiaan, vaikka käteen jäävä ostovoima muuttuisi tilapäisesti, vaan olettavat ostokykynsä pysyvän vakiona.
Paul Diesing on esittänyt, että Friedman testasi pysyvän tulotason hypoteesia tilastollisin menetelmin, jotka eivät jättäneet mahdollisuutta hypoteesin kumoutumiselle.
Friedmanin pysyvän tulotason hypoteesiä on pyritty kumoamaan. Kumoaminen olisi keynesiläisille tärkeää, koska Friedman on kyennyt sen avulla argumentoimaan keynesiläistä finanssipoliittista elvytystä vastaan. Friedmanin hypoteesin mukaan valtion tekemällä elvytyksellä ei ole toivottuja vaikutuksia. Niinpä valtion kansalaiselleen antamilla tukiaisilla ei Friedmanin mukaan olisi vaikutusta kulutuskäyttäytymiseen eikä tukiaisilla siten olisi taloutta elvyttävää vaikutusta. Hypoteesin kumoamiseen tähdänneen tutkimuksen julkaisivat vuonna 2016 Harvardin yliopiston tutkijat Peter Ganong ja Pascal Noel.
Caesar (videopeli)

Caesar on Impressions Gamesin kehittämä ja julkaisema kaupunginrakennuspeli. Peli on julkaistu vuonna Amigalle ja DOS:lle ja seuraavana vuonna Atari ST:lle ja Macintoshille.
Peli sijoittuu Augustuksen aikaan ja on tunnettu kaupunginrakennuspelien viemisestä historialliseen ympäristöön. Peli myös lisäsi lajityyppiin sodankäynnin: pelaajan oli ylläpidettävä sotajoukkoja puolustamaan kaupunkia ja maksettava näille jotta joukot eivät kapinoisi.
Vastaanotto.
Peli on saanut Amiga Format -lehden arvostelussa arvosanaksi 91%.
Ant Financial

Ant Financial Services Group (kiinaksi: 蚂蚁金服, aikaisemmin Alipay) on kiinalainen Alibabasta irtaantunut pankki- ja rahoitusteknologiayhtiö (ns. "fintech"). Ant Financialin tytäryhtiöitä ovat Alipay, jonka tuote on suosittu Alipay-maksutapa, ja luottoluokitusyhtiö Sesame Credit (Zhima Credit). 16. lokakuuta 2014 Alipay uudelleenbrändättiin Ant Financial Services -nimellä. Vuonna 2018 Ant Financialin markkina-arvoksi on arvioitu 150 miljardia Yhdysvaltain dollaria. Kesäkuussa 2018 Ant Financial keräsi markkinoilta rahoitusta 14 miljardia Yhdysvaltain dollaria, mitä "The Times of India" -lehti nimitti yksityisten yritysten kaikkien aikojen suurimmaksi yksittäiseksi rahoituskierrokseksi.
Elokuussa 2017 Ant Financialilla oli 520 miljoonaa asiakasta Kiinassa. Toukokuussa 2018 uutisoitiin, että Alipayllä oli 870 miljoonaa käyttäjää ja Ant Financial oli tuolloin myöntänyt yhteensä 322 miljardin juanin arvosta kuluttajaluottoa.
Tammikuussa 2018 Yhdysvallat esti Ant Financialin aikeen texasilaisen MoneyGramin ostamisesta. Syyksi ilmoitettiin Yhdysvaltain kansalaisten tunnistamiseen käytettävän datan kerääminen. Ant Financial oli toukokuuhun 2018 mennessä hankkinut osuuksia maksupalveluyrityksistä esimerkiksi Intiassa (Paytm), Thaimaassa (Ascend) ja Singaporessa (M-Daq).
M/S Kuurtanes

M/S Kuurtanes oli suomalaisomistuksessa 1960-luvun alussa ollut lastimoottorialus joka rakennettiin alun perin Vaasan Laiva Oy:lle. 
Kuurtanes rakennettiin Hollannin Drutenissa Scheepswerf Janssenin telakalla ja se valmistui maaliskuussa 1960. Laivan ensimmäinen omistaja oli Vaasan Laiva Oy ja kotisatama Helsinki. Kuurtanes oli 12. helmikuuta 1962 tulossa Rouenista Suomeen kun se sai pohjakosketuksen lumimyrskyssä Ytterbådan matalikolla Hangon länsipuolella. Pohjaan juuttunut laiva havaittiin vasta vuorokauden kuluttua Örön linnakkeelta ja 14. helmikuuta pelastushinaaja Meteor hinasi sen Hankoon ja sitten Helsinkiin jossa se korjattiin Valmet Oy:n Suomenlinnan telakalla. Huhtikuussa 1962 sen omistajaksi tuli Bore-varustamo, uudeksi nimeksi Bore IX ja kotisatamaksi Turku. Laiva oli sitten Suomen ja Englannin sekä Manner-Euroopan välisessä liikenteessä.
Laiva myytiin 1965 Norjaan, uusi omistaja oslolainen Det Sondenfjelds-Norske D/S-varustamo antoi sille nimeksi "Kong Sigurd". Seuraavaksi omistajaksi tuli 1969 Haugesundissa toiminut D/S Veritas-varustamo ja uudeksi nimeksi ensin "Karmsund" ja vuodesta 1972 "Roøksund". Vuonna 1977 laiva myytiin panamalaiselle Zephyros Cia Naviera SA-varustamolle ja sen nimenä oli ensin "Stray Dog" ja vuodesta 1979 "Good Sailor". Laivan viimeinen omistaja oli panamalainen Tisfed Mercantile SA-varustamo ja nimenä ensin "Monosandalos" ja vuodesta 1984 "Attaviros".
Keväällä 1985 palestiinalaisjohtaja Abu Jihad suunnitteli Israeliin tehtävää iskua jossa maan armeijan yleisesikunnan rakennus vallattaisiin ja puolustusministeri ja yleisesikunnan päällikkö otettaisiin panttivangiksi. Tätä varten hän vuokrasi käyttöönsä M/S Attaviros-laivan johon nousi Oranissa Algeriassa 28 palestiinalaississiä. Israelin tiedustelu oli kuitenkin tietoinen hankkeesta ja 20. huhtikuuta 1985 kaksi Israelin laivaston ohjusristelijää ja laivaston kommandoyksikkö hyökkäsi laivan kimppuun kun se oli Port Saidin edustalla. Syntyneessä taistelussa laiva upotettiin ja 20 palestiinalaista surmattiin. Kahdeksan sissä otettiin vangiksi ja vietiin Tel Aviviin jossa he kidutuksen jälkeen kertoivat suunnitelman yksityiskohdat. 
Laivan kantavuus oli 1 001 kuollutpainotonnia ja pääkoneen teho 1 250 hevosvoimaa. Laivan pituus oli 70,35 metriä, leveys 10,10 ja syväys 3,70 metriä.
Robert Lehtonen

Robert Hemming Lehtonen (22. toukokuuta 1881 Rauma – 2. toukokuuta 1960 Helsinki) oli suomalainen toimittaja, joka toimi muun muassa Suomen Tietotoimiston johtajana. 
Robert Lehtosen vanhemmat olivat merimies Erland Lehtonen ja Johanna Satola ja puoliso vuodesta 1919 Katri Wäyrynen. Lehtonen tuli ylioppilaaksi 1903. Hän oli "Rauman Lehden" toimittaja 1905–1909 ja Suomen uutistoimiston 1909–1917, "Uuden Päivän" toimitussihteeri 1917–1918, "Suomen Kuvalehden" toinen toimittaja 1918, Suomen Tietotoimiston johtaja 1918–1926, toimitussihteeri 1926–1934 ja vielä toimittaja useita vuosia 1947 alkaen. "Ajan Suunnan" toimittaja ja taloudenhoitaja Lehtonen oli 1934–1939, sisäasiain ministeriön julkaisutarkastusviraston palveluksessa hän toimi 1940–1947. Lehtonen tunnettiin myös suomentajana.
Suomennoksia.
Nimellä "Rob. Lehtonen":
Bernin vanhakaupunki

Bernin vanhakaupunki () on Keski-Sveitsissä sijaitsevan Bernin kaupungin vanhin osa. Vajaan neliökilometrin laajuinen vanhakaupunki (, ) on Unescon maailmanperintökohde.
Alue sijaitsee Aarejoen länsirannalla, joen muodostamalla niemekkeellä. Lännessä alue rajoittuu rautatieasemaan. Perintökohdealueen pinta-ala on 0,85 neliökilometriä.
Historiaa.
Alueen vanhimmat rakennukset ovat 1100-luvulta. Suuri osa kaupunginosasta rakennettiin uudelleen 1700-luvulla, mutta se säilytti silti keskiaikaisen luonteensa.
Nähtävyyksiä.
Vanhankaupungin tunnettuja rakennuksia ovat muun muassa Zytgloggen kellotorni, parlamenttitalo ja tuomiokirkko, Berner Münster.
Phyllomedusa bicolor

Phyllomedusa bicolor on yöaktiivinen Amazonin sademetsässä elävä lehtisammakkolaji.
Urossammakoiden pituus on noin 91–103 millimetriä, ja naarassammakot ovat suurempia, pituudeltaan noin 111–119 millimetriä. Yleisväritykseltään vaalean myrkynvihreän sammakon alahuulta, rintakehää ja etujalkoja koristavat valkoiset täplät, joita reunustavat tummanruskeat kehykset. Sammakoiden varpaiden väritys on ruskea. Iirikseltään tummanharmaiden silmien takana sijaitsevat sammakon eriterauhaset, joista voidaan sammakkoa vahingoittamatta ”lypsää” paikallisessa kansanparannuksessa käytettävää kansanlääkettä.
Panon kieliryhmään kuuluvat eteläamerikkalaiset intiaaniheimot Mayorunat, Matsestit, Amahuacat, Kashinawat, Katukinat, Yawanawát, Kaxinawát ja Marubot käyttävät tästä lehtisammakosta saatavaa kambô sapo -nimistä kansanlääkettä kuumeen hoitoon ja metsästysonnen parantamiseen sekä hedelmällisyyttä lisäämään. Riitissä heimon jäseniä pienistä pojista aikuisiin miehiin kokoontuu "šamaanin" luo. Šamaani polttaa osallistujien ihoon, yleensä käsiin tai jalkoihin, palavalla oksatikulla pienen palovamman, johon asetettu sekreetio imeytyy verenkiertoon. Peptidit aiheuttavat pahoinvointia ja oksentelua. Šamaani kastaa lapset jokeen, josta he pian nousevat pirteämpinä.
Liikennepoliisi

Liikennepoliisi on tieliikennettä ohjaava sekä liikennesääntöjen noudattamista ja liikenneturvallisuutta valvova poliisihenkilö tai -organisaatio. Eri maissa liikennepoliisityön toteutus vaihtelee kunkin maan tieliikennelainsäädännön ja poliisitoimen organisointitavan mukaan. Esimerkiksi Suomessa liikennevalvonnasta vastasi vuosina 1930–2013 erityinen liikkuva poliisi, kunnes liikennepoliisitoiminta siirrettiin paikallispoliisien tehtäväksi.
Näkyvimpiä poliisin liikenteenvalvonnan muotoja ovat maanteillä partioivat poliisiautot ja moottoripyöräpoliisit, onnettomuus- ja ruuhkatilanteiden liikenteenohjaus käsin viittomalla sekä ajonopeuksien ja päihteiden käytön valvonta pysäytyspartioineen. Liikennepoliisin työhön voivat kuulua myös nopeusvalvontakamerat, turvalaitteiden kuten turvavyön käytön valvonta sekä raskaan liikenteen kuormapainojen, lastinkiinnitysten ja kuljettajien ajoaikojen valvonta. Myös ajoneuvojen rekisteröinti- tai katsastustoiminta tai ajokorttien myöntäminen voi eri maissa kuulua liikennepoliisin tehtäviin.
Liikennepoliisi pyrkii toimimaan tehokkaimmin niillä teillä, joilla rikkeitä ja vaaratilanteita tapahtuu eniten. Se laatii ja seuraa alueellisia tilastoja onnettomuuksista, ylinopeuksista ja muusta liikennekäyttäytymisestä ja suuntaa voimavarojaan niiden perusteella. Näitä tietoja voivat käyttää myös tiehallintoviranomaiset väylien suunnittelussa ja ylläpidossa sekä ensihoitoa järjestävät tahot esimerkiksi ambulanssien sijoituksessa.
Kuopion Palloseura (naiset)

Kuopion Palloseura (KuPS) on kuopiolainen jalkapalloseura, jonka naisten edustusjoukkue pelaa Suomen korkeimmalla sarjatasolla Kansallisessa liigassa. 
KuPS on saavuttanut Suomen mestaruuden kausilla 2021 ja 2022, hopeaa kausilla 2024 ja 2025 sekä pronssia kaudella 2020. Naisten Suomen Cupin se on voittanut vuonna 2023.
KuPS pelaa kotiottelunsa Kuopion keskuskentällä. Joukkuetta valmentaa Valtteri Kumpuniemi ja kapteenina toimii hyökkääjä Gentjana Rochi.
Historia.
Kuopion Palloseuran naisten edustusjoukkue syntyi loppuvuodesta 2018, kun Naisten Liigasta Ykköseen pudonneen Pallokissojen edustusjoukkueen toiminta ja sarjapaikka siirtyi KuPS:n alaisuuteen. KuPS sai kuitenkin kaudeksi 2019 liigapaikan täydennysmenettelyn kautta PK-35 Vantaan jäätyä ilman liigalisenssiä.
KuPS:n joukkue pelasi 2019 ensimmäisen kautensa naisten pääsarjassa (Naisten Liiga). Sijoitus oli viides (23 ottelussa tuli yhteensä 10 voittoa, 2 tasapeliä ja 11 häviötä maalierolla 36–40. Paras maalintekijä oli 12 maalilla Gentjana Rochi. KuPS pelasi myös Naisten Suomen Cupissa 2018–2019; KuPS jäi kilpailussa alkulohkovaiheeseen kahdella häviöllä 0–6 ja 0–5.
Kaudella 2020 naisten pääsarja oli nimeltään Kansallinen liiga, josta KuPS sai historiansa ensimmäisen mitalin, pronssin. Sarjassa pelattiin 18 ottelua, joista KuPS:lle tuli 10 voittoa, 3 tasapeliä ja 5 häviötä maalierolla 44–21. Sarjan maalipörssin voitti 16 maalilla KuPS:n Gentjana Rochi.
Kaudella 2021 KuPS voitti Kansallisessa liigassa kultaa. Joukkue voitti 23 ottelustaan 19, pelasi kahdesti tasan ja hävisi kaksi ottelua. Se teki 68 maalia ja päästi 16. Toiseksi sijoittunut Tikkurilan Palloseura hävisi KuPS:lle kolme pistettä. Gentjana Rochi voitti maalipörssin tehtyään 23 ottelussa 26 maalia. Silja Tuominen teki 13 maalia ja Aino Kröger 12.
Kaudella 2022 KuPS voitti Kansallisessa liigassa toisen peräkkäisen kerran kultaa. Joukkue voitti 23 ottelustaan 19, pelasi kerran tasan ja hävisi kolme ottelua. Se teki 93 maalia ja päästi 16. Toiseksi sijoittunut Helsingin Jalkapalloklubi hävisi KuPS:lle viisi pistettä. Maalipörssissä Lavdije Begolli oli 19 ottelussa tekemillään 25 maalilla ensimmäinen, Gentjana Rochi 22 maalilla toinen ja Aino Kröger 12 maalilla viides.
KuPS:n päävalmentajaksi tuli toukokuussa 2023 Pauliina Miettinen, joka korvasi sairauslomalle jääneen, joukkuetta vuodesta 2019 valmentaneen Ollipekka Ojalan. Vuoden 2023 lopussa päävalmentajana aloitti Valtteri Kumpuniemi.
KuPS saavutti vuoden 2023 Naisten Suomen Cupin mestaruuden voittamalla loppuottelussa Helsingin olympiastadionilla HJK:n 5–0. Kaudella 2023 KuPS voitti myös Suomen mestaruuden kolmannen kerran peräkkäin. Mestaruus ratkesi sarjan toiseksi viimeisellä kierroksella, kun KuPS voitti vierasottelussa FC Hongan 3–0.
Pelaajat ja valmentajat.
Nykyinen joukkue.
"Tilanne 6. huhtikuuta 2025."
Selina

Selina tai Celina on naisen etunimi. Nimen alkuperä on epävarma, mutta sen on arveltu johtuvan latinan sanasta "coelum", taivas, ja sen johdannaisesta "caelestina", "taivaallinen", tai toisen selityksen mukaan kreikan kielen kuuta tarkoittavasta sanasta "selénee". Nimen on tehnyt tunnetuksi 400-luvulla eläneeksi väitetty legendaarinen ranskalainen pyhimys Celina. Nimen muunnelmia eri kielissä ovat ranskalainen Céline sekä saksalaiset Seline ja Selene; Suomessa se esiintyy myös muodossa Seliina.
Suomessa nimi Selina on Digi- ja väestötietoviraston tietojen mukaan annettu vuoden 2019 loppuun mennessä 2419 henkilölle. Muodossa Seliina se on annettu 904 ja muodossa Celina noin 330 henkilölle.
Selinan ja Celinan nimipäivä on 23. maaliskuuta. Nimi on suomenkielisessä kalenterissa muodossa Selina, Suomen ruotsinkielisessä kalenterissa sen sijaan muodossa Celina. Nimet lisättiin kalenteriin vuonna 2020.
Luettelo Yhdistyneiden kansakuntien turvallisuusneuvoston päätöslauselmista (1995–1997)

Tämä on luettelo Yhdistyneiden kansakuntienturvallisuusneuvoston päätöslauselmista 1001–1100, jotka hyväksyttiin 30. kesäkuuta 1995 ja 27. maaliskuuta 1997 välisenä aikana.
Oskari Onninen

Oskari Onninen (s. 8. helmikuuta 1991 Heinola) on suomalainen toimittaja ja kriitikko. Hän on työskennellyt "Uusi Juttu" -verkkojulkaisun toimittajana joulukuusta 2024 lähtien. Hän on aiemmin kirjoittanut muun muassa "Helsingin Sanomiin", "Imageen", "Rumbaan" ja "Ylioppilaslehteen".
Onninen sai vuonna 2017 Taiteen edistämiskeskukselta kolmivuotisen taidejournalismin taiteilija-apurahan. Hän sai vuonna 2019 Otavan kirjasäätiön Nuori journalisti -palkinnon.
Onninen on koulutukseltaan ylioppilas.
Benguerra

Benguerra on Mosambikin Inhambanen maakunnassa sijaitsevan Bazaruton saariston toiseksi suurin saari. Se irtosi tuhansia vuosia sitten mantereesta. Benguerran pinta-ala on noin 55 neliökilometriä (11 km pitkä ja 5,5 km leveä), ja se sijaitsee 14 kilometrin päässä rannikolta. Portugalilaiset tutkijat antoivat saarelle myös nimen Santa Antonio. 
Benguerran saari on osa vuonna 1971 suojeltua, viiden saaren muodostamaa 1 260 neliökilometrin suuruista Bazaruton saariston kansallispuistoa. Saari on kuuluisa valkoisista rannoistaan, ylellisistä lomakohteistaan, sukelluksineen, ratsastus- ja kalastusmahdollisuuksineen. Bengueran saarella toimii merellisen ympäristön tutkimusasema (Bazaruto Center for Scientific Studies, BCSS), joka myös tutustuttaa vierailijoita tieteellisen työn perusteisiin maksua vastaan.
Changane

Changane on Mosambikissa sijaitseva Limpopo-joen vasemmanpuoleinen sivujoki. Lähellä Intian valtameren rannikkoa Changane liittyy Limpopoon. Joki on osa Gazan maakunnan itärajaa, ja Limpopon itäisin sivujoki. 
Joen valuma-alueen laajuus on noin 64 461,639 km². Joen valuma-alueella sisämaassa vuotuinen sademäärä voi olla vain luokkaa 400 mm, mutta lähellä rannikkoa sademäärn nouseee 800 mm:n suuruusluokkaan.
&lt;br clear=left&gt;
Beam Me Up Scotty

Beam Me Up Scotty on Nicki Minajin kolmas mixtape, joka julkaistiin 18. huhtikuuta 2009.
Bore X

Bore X voi tarkoittaa seuraavia turkulaisen Bore-varustamon omistuksessa olleita laivoja:
Baseball kesäolympialaisissa 2020

Baseballissa kilpailtiin Tokion 2020 kesäolympialaisissa 13:tta kertaa. Ottelut pelattiin Jokohamassa Yokohama Stadiumilla ja Fukushima Azuma Stadiumilla Fukushimassa 28. heinäkuuta – 7. elokuuta. Turnaukseen osallistui kuusi joukkuetta, joista yksi paikka oli varattu isäntämaa Japanille.
Baseballissa pelattiin vain miesten turnaus: naiset pelasivat turnauksen softballissa. Baseball/softball oli yksi viidestä lajista, jotka tuotiin vuoden 2020 olympialaisiin, mutta ei ollut varmuutta, että niissä kilpailtaisiin myös 2024. Edellisen kerran baseball oli mukana Pekingissä 2008, jolloin olympiakultaa voitti Etelä-Korea.
Ottelujärjestelmä.
Kuusi joukkuetta jaettiin kahteen lohkoon. Alkulohkoissa jokainen joukkue pelasi yhden ottelun kahta muuta lohkon joukkuetta vastaan. Pudotuspelit alkoivat alkulohkojen toiseksi sijoittuneiden välisellä ottelulla (ottelunumero #2) ja kolmanneksi sijoittuneiden otteluiden välisellä ottelulla (ottelunumero #1). Jälkimmäisen ottelun häviäjä sijoittui turnauksessa kuudenneksi. Näiden kahden ottelun voittajat kohtasivat toisensa ottelussa (ottelunumero #4), jonka voittaja kohtasi alkulohkojen voittajien välisen ottelun (ottelunumero #3). Tämän ottelun (ottelunumero #6) voittaja eteni suoraan loppuotteluun. Toinen joukkue loppuotteluun määräytyi pudotuspelien häviäjien turnauskaavion avulla. Häviäjien turnauskaavion ensimmäisellä kierroksella kohtasivat lohkovoittajien ottelun (#3) häviäjä ja lohkossaan toiseksi sijoittuneiden joukkueiden ottelun (#2) häviäjä. Tämän ottelun voittaja kohtasi häviäjän ottelusta #4. Tämän ottelun voittaja kohtasi ottelun #6 häviäjän, ja häviäjä pelasi pronssiottelussa. Tämän ottelun voittaja etei loppuotteluun, ja häviäjä pelasi pronssiottelussa.
Karsinnat ja joukkueet.
Isäntämaa Japani pääsi suoraan olympiaturnaukseen. Loput viisi joukkuetta määritettiin neljän karsintapahtuman kautta. Kaksi joukkuetta pääsi mukaan 2019 WBSC Premier12 –turnauksen kautta. 2019 WBSC Premier12:sta turnaukseen pääsi Amerikan paras joukkue ja Aasian/Oseanian paras joukkue (pois lukien Japani). Näiden lisäksi Afrikka ja Eurooppa järjestivät erillisen karsintaturnauksen, jonka voittaja pääsi olympialaisiin. Samoin Amerikassa järjestettiin erillinen karsintaturnaus, jonka voittaja pääsi olympiaturnaukseen. Näiden karsintaturnausten päätteeksi järjestettiin erillinen karsintaturnaus, johon osallistuivat Afrikan ja Euroopan karsintaturnauksen toinen, Amerikan karsintaturnauksen toinen ja kolmas, Aasian mestaruusturnauksen 2019 kaksi parasta joukkuetta, jotka eivät olleet jo saaneet paikkaa olympiaturnauksessa sekä Oseanian karsintaturnauksen voittaja.
All About You

All About You on Nerdeen esikoisalbumi, joka julkaistiin vuonna 2000. Yhtye julkaisi albumin silloisen nimensä ”Nerdie” alla.
Bore VIII

Bore VIII voi tarkoittaa seuraavia turkulaisen Bore-varustamon omistuksessa olleita laivoja:
Kalevala-roolipeli

Kalevala-roolipeli on suomalainen roolipeli, joka sijoittuu Kalevalasta inspiraationsa saaneeseen Pohjola-nimiseen maailmaan. Peli julkaistiin vuonna 1995 ja sen on kirjoittanut Albert Eric Noth.
Kalevala-roolipeli on perinteinen pöytäroolipeli, jossa yksi osallistuja toimii pelinjohtajana. Muut pelaajat pelaavat tietäjiä, ja heillä on valittavanaan neljä erikoistumisvaihtoehtoa: osaaja, lumoja (sic), loihtia (sic) ja laulaja. Pelissä on yksinkertainen kokemus-, taistelu- ja loitsimissysteemi (jota pelissä kutsutaan loitsun laulamiseksi). Pelaajat voivat halutessaan myös pyytää jumalten apua ja näin joko parantaa tai huonontaa mahdollisuuksiaan onnistua tai epäonnistua seuraavassa toimessaan.
Peli oli pienkustanne, joka sisältää yksinkertaiset säännöt, yhden kuvituskuvan (pelin kansi) ja yhden karttasivun. Tekstissä on paljon kirjoitusvirheitä. Peliin oli alun perin suunniteltu julkaistavaksi myös uusia pelaajaluokkia, hahmoja, loitsuja ja seikkailupaketteja.
You Look So Bored

You Look So Bored on suomalaisen My First Band -yhtyeen esikoislbumi, joka julkaistiin vuonna 2009.
Liettinen

Liettinen on entisen Merimaskun kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,77 neliökilometriä. Vuonna 2009 saaressa ei ollut yhtään vakituista asukasta. Liettisten saareen liikennöi Teersalosta Velkuan reittialueella maksuton yhteysalus M/S Kaita. Teersalosta yhteysalus M/S Kivimo liikennöi tarvittaessa.
Saari on enimmäkseen metsän peitossa ja se on varsin kallioista, korkeimman kohdan ollessa yli 30 metriä merenpinnan yläpuolella. 1960- ja 1970-lukujen peruskartoissa saaressa oli yksi tila, ja jonkin verran peltomaata. Saaren läpi johti kärrypolku. Liettinen lähivesineen kuului Pappilan kylään. Tilanne on nykyisin sama, mutta saaren rannoille on rakennettu kymmeniä mökkejä ja saaren läpi kulkee sähkölinja.
Suuremmista saarista Liettisten läheisyydessä ovat länsipuolella Salavainen−Raissiluoto, etelässä Vähä Tammisluoto ja Tammisluoto, ja itä-koillisessa Yllänpää−Hunkeri.
Suvi Vainio

Suvi Vainio-Wirman (s. 11. helmikuuta 1983 Helsinki) on suomalainen Kaiku Entertainmentin levy-yhtiön manageri ja sanoittaja. Hän on sanoittanut kappaleiden tekstejä, joita ovat levyttäneet tähtiartistit, kuten Laura Voutilainen ja Johanna Kurkela. Vainion viimeisimpiin menestyksiin kuuluvat Tippa-T:n hitti ”Ei tippa tapa”, Laura Voutilaisen singlet ”Miks ei” ja ”Mä en kestä” sekä Jari Sillanpään ”Mä elän taas”.
Vainion tuottamiin levyihin kuuluvat mm. Erinin "Sä osaat!" sekä Johanna Kurkelan "Sudenmorsian"..
Suvi Vainion mielestä jokaisen pop-kappaleen kertosäkeestä pitää löytyä tekstinpätkä, joka koukuttaa ja herättää kiinnostuksen. Myös tekstin yksinkertaisuus ja tarinan kertominen on tärkeää. Tekstissä ei hänen mukaansa saa olla selittelyä eikä liikaa adjektiiveja, mutta oikeaoppinen riimittely ei ole haitaksi, sillä riimit helpottavat sanojen muistamista. Hyvä laulun sanoitus ei myöskään synny pusertamalla, sillä jos sen keskeiset kohdat eivät valmistu muutamassa tunnissa, niin tuskin niitä saa valmiiksi myöhemminkään. Vuoteen 2023 mennessä Vainio laskee tehneensä laulutekstejä noin kolmellekymmenelle artistille.
Vainion isä oli sanoittajana tunnettu Juha "Junnu" Vainio ja veli sanoittaja-tuottaja Ilkka Vainio. Vainion aviomies on Children of Bodom -yhtyeen kosketinsoittaja Janne Wirman.
Mercury &amp; Glitter

Mercury &amp; Glitter on suomalaisen My First Band -yhtyeen toinen albumi, joka julkaistiin 28. syyskuuta 2011.
Tammisluoto

Tammisluoto on entisen Rymättylän kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,16 neliökilometriä. Vuonna 2009 saaressa ei ollut yhtään vakituista asukasta. Tammisluodon saareen liikennöi Teersalosta Velkuan reittialueella maksuton yhteysalus M/S "Kivimo".
Saari on lähes kokonaan metsän peitossa ja se on varsin kallioista, osin jyrkäneistä, korkeimman kohdan ollessa yli 17,5 metriä merenpinnan yläpuolella. Vuonna 1965 saaressa oli yksi tila ja kaksi hyvin pientä peltoa. 1978 rakennuksia oli jo useita ympäri saarta. Tammisluoto lähivesineen kuului Kuivaisten kylään. Nykyisin saarella on kymmenisen vapaa-ajanasuntoa.
Tammisluodosta vain 60 metriä pohjoiseen sijaitsee Vähä Tammisluoto, joka on noin puolet Tammisluotoa pienempi saari. Suuremmista saarista Tammisluodon läheisyydessä ovat länsipuolella Raissiluoto ja pohjoispuolella Liettinen. Rymättylässä sijaitsee myös toinen Tammisluoto-niminen saari, joka on lähes saman kokoinen. Se sijaitsee 2,7 kilometriä eteläkaakkoon, Ruotsalaisen saaren pohjoispuolella.
Vähä Tammisluoto

Vähä Tammisluoto on entisen Rymättylän kunnan, nykyisen Naantalin kaupungin länsiosassa sijaitseva saari. Saaren pinta-ala on noin 7,5 hehtaaria. Vuonna 2009 saaressa ei ollut yhtään vakituista asukasta.
Saari on lähes kokonaan metsän peitossa ja se on varsin kallioista, korkeimman kohdan ollessa yli 12,5 metriä merenpinnan yläpuolella. Vähä Tammisluoto on kuroutunut yhteen pienemmän Huhtakari-nimisen saaren kanssa. 1960- ja 1970-lukujen peruskartoissa saaressa oli yksi tila, ja pieni peltomaa. Huhtakari ei ollut maayhteydessä Vähä Tammisluotoon. Vähä Tammisluoto lähivesineen kuului Kuivaisten kylään. Nykyisin saarella on muutama vapaa-ajanasunto.
Vähä Tammisluodosta vain 60 metriä etelään sijaitsee Tammisluoto, joka on noin puolet Vähä Tammisluotoa suurempi saari. Tammisluodon saareen liikennöi Teersalosta Velkuan reittialueella maksuton yhteysalus M/S "Kivimo". Suuremmista saarista Vähä Tammisluodon läheisyydessä ovat länsipuolella Raissiluoto ja pohjoispuolella Liettinen.
Asemahotelli

Asemahotelli on suomalainen televisiosarja vuodelta 1965. Sen tuotti Mainos-TV. Sarjan käsikirjoitti Raija Artimo. Alkupään jaksot ohjasi Pauli Virtanen, loppupään puolestaan Ritva Nuutinen.
Synopsis.
Asemahotelli sijaitsee jossain rautateiden risteyksessä. Se on vanha, huonokuntoinen ja purku-uhan alla. Hotellia johtaa Alma Sundqvist. Almaa avustaa hänen poikansa Varma Onni, joka toimii portieerina. Alman toinen poika, Oiva Toivo, pitää pihapiirissä verstasta, jossa hän korjailee naapureiden viallisia laitteita. Oiva Toivon tähtäimessä on oma autokorjaamo. Kolmikko pitää tiiviisti yhtä. Sarjassa on kolmen päähenkilön lisäksi vain yksi henkilö, joka on mukana useammassa kuin yhdessä jaksossa: lihakauppias Lehtonen. Hän on ihastunut Almaan.
Vastaanotto.
"Asemahotellia" pidettiin liiankin "kotikutoisena".
Tausta ja tuotanto.
"Asemahotellia" esitettiin kuukausittain alkaen tammikuusta 1965. Se edusti televisioyhtiöiden uutta tapaa tuottaa sarjoja: jaksojen määrää ei ollut päätetty ennalta ja niitä esitettiin harvakseltaan. Päähenkilöiden lukumäärä oli rajattu ja tapahtumapaikkoja oli yksi. Televisiosarjat olivat nousseet yleisön suosioon 1960-luvun alussa, ja jaksot esitettiin usein tiheään tahtiin perättäisinä päivinä. "Asemahotellissa" vierailivat muun muassa Pia Hattara, Heidi Krohn, Esko Salminen ja Elsa Turakainen. "Asemahotellia" ei tallennettu kuvanauhalle.
"Asemahotellin" kuviota, jossa tapahtumat on sijoitettu pääosin yhteen paikkaan ja päähenkilöinä on kolmen hengen yrittäjäperhe, muistuttaa muun muassa 1970-luvun lopun suosikkisarja "Tankki täyteen".
Turun työväentalo

Turun työväentalo on Turun keskustassa Eerikinkadun ja Ursininkadun kulmassa sijaitseva työväentalo. Nykyinen kivinen rakennus on valmistunut vuonna 1940. Nykyisessä talossa toimii muun muassa Turun Sosialidemokraattinen Kunnallisjärjestö ry.
Samalla paikalla sijaitsi ennen Suomen ensimmäinen työväentalo, jonka rakennutti Turun Työväenyhdistys vuonna 1889.
Historiaa.
Turun työväenyhdistys perustettiin toukokuussa 1887. Kyseessä oli yksi ensimmäisistä työväenyhdistyksistä maassa. Turun työväenyhdistys rakennutti nykyisin Eerikinkadun ja Ursininkadun kulmaan Suomen ensimmäisen työväentalon vuonna 1889.
Talossa järjestettiin 17.–20. heinäkuuta 1899 Suomen Työväenpuolueen perustava kokous. Suomen Työväenpuolue oli nykyisen Suomen Sosialidemokraattisen Puolueen (SDP) edeltäjä.
Alkuperäinen työväentalo Ursininkadulla oli arkkitehti Arthur Kajanuksen suunnittelema, ja vuonna 1906 toteutetun laajennuksen suunnitteli Alexander Nyström. Vuonna 1898 Eerikinkadun puolelle ja katujen kulmaan valmistui kaksi työväenyhdistyksen omistamaa asuinrakennusta, jotka suunnitteli August Helenius.
Uuden työväentalon rakentamisesta kulmauksen puutalon tilalle päätettiin vuonna 1937. Ilmari Ahosen suunnitteleman funkistyylisen talon avajaisjuhlaa vietettiin 10. lokakuuta 1940. Vanha työväentalo tuhoutui tulipalossa joulupäivänä 1945. Eerikinkadun varren puutalo purettiin 1950-luvun puolivälissä työväentalon laajennuksen tieltä. Laajennusosassa toimivat elokuvatetatteri Kino-Turku ja Hotelli-ravintola Turku. Elokuvateatterin tilalle tuli 1980- ja 1990-lukujen vaihteessa hotelli Cumuluksen laajennusosa.
Stoneface

Stoneface on suomalaisen Ahola-yhtyeen esikoisalbumi, joka julkaistiin 25. huhtikuuta 2012. Albumi nousi viikolla 18/2012 Suomen virallisen albumilistan sijalle 41.
Oksamnikiini

Oksamnikiini (C14H21N3O3) on tetrahydrokinoliinijohdannaisiin kuuluva orgaaninen yhdiste. Yhdistettä käytetään lääketieteessä skistosomiaasin hoitoon. Oksamnikiini kuuluu WHO:n julkaisemaan keskeisimpien lääkeaineiden luetteloon.
Ominaisuudet ja käyttö.
Huoneenlämpötilassa oksamnikiini on oranssia tai keltaista kiteistä ainetta. Yhdiste liukenee vain niukasti veteen ja paremmin esimerkiksi metanoliin, asetoniin tai kloroformiin. Oksamnikiini tehoaa ainoastaan "Schistosoma mansoni" -halkiomatoon, mutta ei muihin "Schistosoma"-suvun lajeihin. Yhdisteen vaikutusmekanismia ei tunneta täysin. Se mahdollisesti salpaa asetyylikoliinireseptoreita, jolloin mato halvaantuu. Oksamnikiini voi myös alkyloida matojen DNA:ta. Nykyään skistosomiaasin hoitoon käytetään useammin pratsikvanteelia kuin oksamnikiinia.
Haittavaikutukset.
Tyypillisimpiä oksamnikiinin aiheuttamia haittavaikutuksia ovat kuumeilu, allergiset iho-oireet, pääkipu, huonovointisuus ja keskushermostoperäiset väsymys ja huimaus. Virtsan väri voi muuttua punertavaksi. Keskushermostovaikutusten takia yhdistettä ei suositella potilaille, joilla on ollut aikaisempia huimauskohtauksia.
Valmistus.
Oksamnikiinin valmistuksen ensimmäisessä vaiheessa 2,6-dimetyylikinoliinin 2-asemassa sijaitseva metyyliryhmä kloorataan, ja tätä seuraa nukleofiilinen substituutioreaktio isopropyyliamiinin kanssa. Tämän jälkeen kinoliinirakenne pelkistetään vedyttämällä tetrahydrokinoliiniksi, ja seuraava vaihe on nitraus. Viimeinen vaihe oksamnikiinin synteesissä on metyyliryhmän hapetus hydroksimetyyliryhmäksi "Aspergillus scleroticum" -homeen avulla.
Marita Lybeck

Ester Marita Lybeck, o.s. Hahl (26. elokuuta 1906 Helsinki – 20. maaliskuuta 1990 Kauniainen) oli suomalainen tekstiilitaiteilija ja keraamikko, joka toimi myös opettajana. 
Marita Lybeckin vanhemmat olivat professori Carl Hahl ja Karin Maria Emilia Åkerman ja puoliso vuodesta 1928 taiteilija Nils Lybeck. Marita Lybeck kävi keskikoulun ja opiskeli Helsingin yliopiston piirustuskoulussa 1923–1925 ja Ateneumissa 1935–1936. Maalausopintoja Lybeck harjoitti Eero Järnefeltin johdolla. Hän teki useita opintomatkoja Ranskaan ja Italiaan 1920- ja 1930-luvuilla. Oman kutomaliikkeen Lybeck perusti 1931 ja keramiikkapajan 1936, yhteiskoulun piirustuksenopettajana Kauniaisissa hän toimi 1934–1944 ja Virkkalassa vuodesta 1958. Lybeck oli Kera Oy:n taiteellinen johtaja 1957–1958, Norna kotityö Oy:n kutomataiteilija vuodesta 1959 ja Stockmannin taideteollisuusosaston hoitaja vuodesta 1963. Läheiset suhteet hänellä oli myös Artekiin, jonka johtaja oli hänen veljensä Nils-Gustav Hahl. Keraamikkona Lybeck kehitti erityisesti punasaven käyttöä.
Tug of War (Aholan albumi)

Tug of War on suomalaisen Ahola-yhtyeen toinen albumi, joka julkaistiin 21. maaliskuuta 2014. Albumi oli Suomen virallisella albumilistalla kaksi viikkoa, sijalla 14 viikolla 13/2014 ja sijalla 46 viikolla 14/2014. Ennen albumin julkaisua siltä julkaistiin tammikuussa kappale ”Road of Creation” ja helmikuussa kappale ”Still Metal”.
Argentiinan ralli 2005

Argentiinan ralli 2005 (virallisesti "25. Rally Argentina") oli Rallin MM-sarjan kauden 2005 yhdeksäs osakilpailu, joka ajettiin 14.–17. heinäkuuta. Kilpailussa oli 22 erikoiskoetta.
Kuivasampoo

Kuivasampoo (myös 'kuivashampoo') on useimmiten maissi- tai riisitärkkelyksestä tehty jauhemuotoinen sampoo, joka vähentää hiusten rasvaisuutta ilman vettä. Kuivasampoo annostellaan tyypillisesti aerosolipurkista. 
Kuivasampoon puolestapuhujat väittävät, että hiusten päivittäinen peseminen vedellä ja sampoolla voi poistaa hiusten luonnollisen öljyn. Vastaväitteenä on esitetty, että pysyäkseen terveenä päänahka tarvitsee säännöllistä veteen perustuvaa pesua puhdistuakseen bakteereista ja kuolleista ihosoluista, ja että kuivasampoon päivittäinen käyttö saattaa johtaa tuotteen kerääntymisen hiuksiin ärsyttäen päänahkaa ja himmentäen hiuksien luontaista väriä. 
Arviolta 17 % naisista Yhdistyneessä kuningaskunnassa on käyttänyt kuivasampoota. 
Historiaa.
Historialliset todisteet viittaavat siihen, että Aasiassa käytettiin savijauhetta hiuksissa jo 1400-luvun lopulla. Ensimmäinen viittaus kuivasampooseen Yhdysvalloissa on peräisin 1700-luvun lopulta, jolloin tärkkelyksiä käytettiin peruukeissa hajunpoistoon ja värin muuttamiseen. 
1940-luvun alussa Stephanie Brooke Company kehitti Jersey Cityssä "Minipoon", ensimmäisen kaupallistetun kuivasampoojauheen. Minipoota markkinoitiin naisille ja lapsille käytettäväksi muun muassa "yllätystreffeillä" tai kun he olivat vuodepotilaina.
The Last Stand (albumi)

The Last Stand on ruotsalaisen power metal -yhtyeen Sabatonin kahdeksas studioalbumi, joka julkaistiin 19. elokuuta 2016. Se debytoi Suomen virallisen listan ensimmäisellä sijalla, ja pysyi listalla yhteensä yksitoista viikkoa. Suomen lisäksi albumi saavutti ensimmäisen sijan Ruotsin ja Sveitsin virallisilla albumilistoilla.
Mosambikin piirit

Mosambikin piirit ovat Mosambikin aluehallinnon toisen tason hallinnollisia alueita. 
Oheinen taulukko luettelee nämä piirit ja aluehallinnossa samantasoiset kaupungit. Mukana on 156 piiriä, jonka lisäksi listataan Mosambikin pääkaupunki Maputon kaupunkipiirit. Piirien lukumäärässä ja pinta-aloissa on tapahtunut joitain muutoksia 2010-luvulla. Esimerkiksi joulukuussa 2013 luotiin monia uusia piirejä ja määriteltiin piirien hallinnollisia keskuksia. Piirit on jaettu tärkeytensä perusteella luokkiin A-C (2020).
Euroopan unionin portugalin kielenhuoltoa käsittelevässä julkaisussa on tuotu esiin (2017), että EU:n käyttämän portugali ja Mosambikissa kansallisesti käytetyn portugalin kielen paikannimien kirjoitustavassa on eroa. Oheisessa Mosambikin piirien nimistössä on pyritty seuraamaan - tai pyritään siirtymään kohti - EU-portugalin mukaista kirjoitustapaa.
Étienne Bonnot de Condillac

Étienne Bonnot de Condillac (30. syyskuuta 1714 Grenoble, Ranska – 3. elokuuta 1780 Lailly-en-Val, Ranska) oli ranskalainen apotti, filosofi ja tietoteoreetikko, joka töissään tutki mielenfilosofiaa ja psykologiaa. 
Hän puolusti teoksessaan "Traité des sensations" sensualistista näkemystä kirjoittaessaan, että sielunelämän ilmaukset ovat muuntuneita aistimuksia. Siitä huolimatta de Condillac kääntyi vastustamaan materialismia, koska aistimukset eli havainnot olivat henkistä laatua, ei aineellista. Hän ei myöskään kieltänyt Jumalan olemassaoloa.
Condillacin veli oli filosofi ja kirjailija Gabriel Bonnot de Mably.
Willin piirikunta

Willin piirikunta () on Yhdysvaltojen Illinois’n osavaltiossa sijaitseva piirikunta. Sen väkiluku oli 692 661 vuonna 2017 ja sen pinta-ala on 2 119 neliökilometriä. Piirikunnan hallintokeskus Joliet on myös sen suurin kaupunki.
Väestö.
Piirikunnan asukkaista 64,1 prosenttia on valkoisia, 17 prosenttia latinalaisamerikkalaisia ja 10,9 prosenttia mustia. 20,1 prosenttia puhuu myös muita kieliä kuin englantia. 89,4 prosenttia asukkaista on Yhdysvaltain kansalaisia. Piirikunnan väestön keski-ikä on 37.9 vuotta.
Turkin ralli 2003

Turkin ralli 2003 (virallisesti 4. Rally of Turkey 2003) oli Rallin MM-sarjan kauden 2003 kolmas osakilpailu, joka ajettiin 27. helmikuuta.−2. maaliskuuta. Kilpailun voitti Carlos Sainz.
Turkin ralli 2004

Turkin ralli 2004 (virallisesti 5. Rally of Turkey 2004) oli Rallin MM-sarjan kauden 2004 seitsemäs osakilpailu, joka ajettiin 24−27. kesäkuuta. Kilpailun voitti Sébastien Loeb.
Kyproksen ralli 2004

Kyproksen ralli 2004 (virallisesti 32. Cyprus Rally 2004) oli Rallin MM-sarjan kauden 2004 viides osakilpailu, joka ajettiin 13−16. toukokuuta. Kilpailun alun perin voittanut Marcus Grönholm hylättiin, koska hänen Peugeot 307 WRC autossaan oli sääntöjenvastainen vesipumppu (myös tallikaveri Harri Rovanperä hylättiin).
Akropolis-ralli 2004

Akropolis-ralli 2004 (virallisesti "51. Acropolis Rally of Greece 2004") oli Rallin MM-sarjan kauden 2004 kuudes osakilpailu, joka ajettiin 3.–6. kesäkuuta 2004. Kilpailun keskuspaikka oli Lamíassa. Kilpailussa oli 22 erikoiskoetta, joiden yhteispituus oli . Rallin kokonaispituus oli .
Argentiinan ralli 2004

Argentiinan ralli 2004 (virallisesti 24. CTI Movil Rally Argentina 2004) oli Rallin MM-sarjan kauden 2004 kahdeksas osakilpailu, joka ajettiin 15–18. heinäkuuta.
Rudderless

Rudderless on näyttelijänä paremmin tunnetun William H. Macyn ensimmäinen elokuvaohjaus, yhdysvaltalainen musiikkidraama vuodelta 2014. Macy esittää elokuvassa itse pientä sivuosaa, ja päärooleissa näyttelevät Billy Crudup, Anton Yelchin, Felicity Huffman, Selena Gomez ja Laurence Fishburne. Elokuvan ovat käsikirjoittaneet Jeff Robison ja Casey Twenter.
Juoni.
Veneessä asuva, menestysuransa jättänyt, avioeron kokenut ja pikku hiljaa alkoholisoitunut mainosmies Sam (Crudup) suree kouluammuskelussa kuollutta poikaansa Joshia, lahjakasta muusikkoa. Pojan jäämistöstä löytyy lauluja, joita Sam alkaa esittää paikallisella klubilla niistä innostuneen Quentinin (Yelchin) kanssa. He kokoavat yhtyeen nimeltä Rudderless (), joka alkaa menestyä ja tuottaa omaakin materiaalia. Lopulta paljastuu tragedia pojan kuoleman vaiheilta: Samin poika ei ollut kouluammuskelun uhri vaan sen tekijä.
Vastaanotto.
Elokuva sai ensi-iltansa Sundancen elokuvajuhlilla lokakuussa 2014. Se sai vaihtelevia arvosteluja, joissa kehuttiin Macyn esikoisohjausta ja elokuvan musiikkia, mutta moitittiin käsikirjoituksen rakennetta kolmannen näytöksen kömpelöine paljastuksineen.
Panssaridinosaurukset

Panssaridinosaurukset eli Thyreophora on sukupuuttoon kuollut linnunlantiollisiin kuulunut alalahko, jotka ovat tulleet tunnetuksi niiden panssareista, piikeistä ja kilvistä. Se sisälsi monia linnunlantioisia dinosauruksia, jotka olivat kasvinsyöjiä.
Ne kehittyivät varhaiselta jurakaudelta aina myöhäisliitukaudelle asti, kunnes kaikki viimeiset Thyreophorat kuolivat sukupuuttoon liitukauden joukkosukupuutossa.
Jaottelu.
Panssaridinosaurukset jaetaan kahteen suuren ryhmää, jotka olivat Stegosaurit ja Ankylosaurit. Stegosaurit tunnetaan niiden kilvistä ja hännän piikeistä. Piikkejä saattoi olla myös ruumiissa joillain lajeilla. Ankylosaureilla taas oli panssari. Varhaiset panssaridinosaurus lajit olivat heikkoja, pienempiä ja suojaamattomia.
Argentiinan ralli 2003

Argentiinan ralli 2003 (virallisesti "23. YPF Rally Argentina") oli Rallin MM-sarjan kauden 2003 viides osakilpailu, joka ajettiin 8.–11. toukokuuta 2003. Kilpailussa oli 25 erikoiskoetta.
Kilpailun voittoon ajoi Marcus Grönholm. Grönholm lähti viimeiseen päivään 15,2 sekuntia Markko Märtinin perässä, mutta nousi johtoon kun Märtinillä oli moottoriongelmia. Kilpailun aikana Carlos Sainz sai aikasakon kirjautumisesta aikakontrolliin etuajassa, jonka vuoksi hän putosi johtoasemasta.
Hinauskytkin

Hinauskytkin on purjelentokoneissa käytetty osa, joka liittää koneen lennon alussa tapahtuvan hinauksen aikana hinausköyteen. Kytkimiä asennetaan moderneissa purjekoneissa tyypillisesti sekä purjekoneen nokkaan että sen painopisteen lähelle runkoon. Nokkaan asennettua kytkintä käytetään lentokonehinauksessa, jossa hinausköysi pyritään saamaan mahdollisimman pitkälle koneen painopisteen etupuolelle. Sijoituspaikka parantaa purjekoneen sivuttais- ja pituusvakautta hinauksessa, ja vähentää näin ollen lentäjältä vaadittua ohjausta. Runkokytkintä käytetään taas vintturi- ja autohinauksessa, joissa liika pituusvakaus estäisi nousun jyrkemmällä pituusakselin suuntaisella nyökkäyskulmalla, ja heikentäisi näin koneen hinaussuorituskykyä.
Sussundengan piiri

Sussundengan piiri on Mosambikin Manican maakuntaan kuuluva piiri (). Sen pinta-ala on 7 017 neliökilometriä (11,4 % maakunnasta) ja asukasluku oli 171 056 (VL 2017). Vuosikymmen aiemmin väkiluku oli 129 851 (VL 2007). Piirin hallintokeskus on Sussundengan kaupunki.
Piiri voidaan jakaa edelleen neljään hallintoalueeseen (): P.A. de Sussundenga, P.A. de Dombe, P.A. de Muhoa ja P.A. de Rotanda. Näistä Sussundenga ja Dombe ovat suurimmat, ja niissä kummassakin asui (1997) suuruusluokkaa 40 prosenttia piirin väestöstä.
Piirissä yleisin kieli oli vuonna 1997 paikalliskieliin kuuluva chitwe, jota noin 75 prosenttia väestöstä puhui äidinkielenään. Tuolloin väestöstä 27 prosenttia osasi puhua portugalia ja 73 prosenttia ei osannut.
Piirin naapureita ovat pohjoisessa Manican, Vanduzin, ja Macaten piirit, idässä Sofalan maakunnan Buzin ja Chibabavan piirit, ja etelässä Mossurizen piiri. Lännessä on Zimbabwen Manicalandin maakunta.
Maaliskuun 14.–15. päivien välisenä 2019 yönä Beiran lähellä rantautunut sykloni Idai synnytti rankkasateita ja tulvia myös Manican maakunnassa. Esimerkiksi tieyhteyksiä vaurioitui tulvien johdosta kulkukelvottomaksi.
Akropolis-ralli 2003

Akropolis-ralli 2003 (virallisesti "50. Golden Acropolis Rally") oli Rallin MM-sarjan kauden 2003 kuudes osakilpailu, joka ajettiin 6.–8. kesäkuuta 2003. Kilpailussa oli 22 erikoiskoetta.
Kilpailun voittoon ajoi Markko Märtin, jolle voitto oli ensimmäinen rallin MM-sarjassa. Ensimmäisen päivän viidennellä erikoiskokeella Märtin joutui ajamaan 20 kilometriä konepellin noustua pystyyn tuulilasia vasten. Kilpailu oli kolmas uudella Ford Focuksella, jolla kaksi edellistä päättyi keskeytykseen moottorivian vuoksi.
Sami Tchak

Sadamba Tcha-Koura (s. 1960 Bowounda, Togo), kirjailijanimeltään Sami Tchak on togolainen kirjailija. 
Elämäkerta.
Suoritettuaan filosofian tutkinnon Lomén yliopistossa vuonna 1983 Sami Tchak toimi opettajana lukiossa kolmen vuoden ajan. Hän meni vuonna 1986 Ranskaan suorittamaan sosiologian opintoja ja hänelle myönnettiin filosofian tohtorin tutkinto Sorbonnen yliopistosta vuonna 1993. Hänen tutki Kuuban prostituutiota, joka vei hänet saarelle seitsemän kuukauden ajaksi vuonna 1996, jonka jälkeen julkaistiin essee "Prostitution à Cuba. Communisme, ruses and débrouilles", jossa on kuubalaisen kirjailija Eduardo Manetin esipuhe. Meksikon ja Kolumbian kulttuurien löytäminen vaikutti merkittävästi hänen kirjallisiin valintoihinsa. Nämä paikat ja niiden suuret kirjailijat tarjosivat hänelle uusia näkökulmia kirjoittamiseen. 
Gallimardin vuonna 2003 julkaiseman romaanin "Herminan" jälkeen kaikki Sami Tchakin kirjat ovat tapahtuneet kuvitteellisessa latinalaisamerikkalaisessa ympäristössä, joka muistuttaa paljon Afrikkaa. Aikakausi- ja sanomalehdissä julkaistujen kertomusten ja artikkeleiden lisäksi hän on julkaissut kuusi romaania ja neljä esseetä. Vuonna 2004 Sami Tchak voitti palkinnon elämäntyöstään. 
Hänen romaanejaan on käännetty espanjaksi, saksaksi ja italiaksi.
Kyproksen ralli 2003

Kyproksen ralli 2003 (virallisesti 31. Cyprus Rally 2003) oli Rallin MM-sarjan kauden 2003 seitsemäs osakilpailu, joka ajettiin 20−22. kesäkuuta.
Sanremon ralli 2002

Sanremon ralli 2002 (virallisesti "44. Rallye Sanremo – Rallye d’Italia") oli Rallin MM-sarjan kauden 2002 11. osakilpailu, joka ajettiin 20.–22. syyskuuta 2002. Kilpailussa oli 18 erikoiskoetta.
Kilpailun voittoon ajoi Gilles Panizzi, jolle voitto oli kolmas peräkkäinen Sanremon rallin voitto. Marcus Grönholm ajoi toiseksi ja kilpailun jälkeen oli neljän pisteen päässä maailmanmestaruudesta.
Korsikan ralli 2002

Korsikan ralli 2002 (virallisesti "46. Tour de Corse – Rallye de France") oli Rallin MM-sarjan kauden 2002 kolmas osakilpailu, joka ajettiin 8.–10. maaliskuuta 2002. Kilpailussa oli 16 erikoiskoetta ja keskuspaikka oli Ajacciossa.
Korsikan ralli 2000

Korsikan ralli 2000 (virallisesti "44. V-Rally Tour de Corse - Rallye de France") oli Rallin MM-sarjan kauden 2000 11. osakilpailu, joka ajettiin 29. syyskuuta.–1. lokakuuta 2000. Kilpailussa oli 18 erikoiskoetta. 
Kilpailussa Panizzi ja Delecour ajoivat Peugeotille kaksoisvoiton. Colin McRae lennätettiin kotiin Skotlantiin ulosajon jälkeen. McRae osui yhdeksännellä erikoiskokeella mutkan sisäkurviin, jonka seurauksena auto kääntyi katolleen ja putosi korkealta katolleen jokeen. McRaen kartanlukija Nicky Grist pääsi autosta ruhjeilla, mutta McRae menetti tajuntansa ja palokunnalta kesti vapauttaa hänet autosta. McRae sai poskiluun murtuman.
Erikoiskokeet.
Kilpailussa oli 18 erikoiskoetta, joiden yhteispituus oli 389,41 kilometriä. Kilpailun keskuspaikka oli Ajacciossa.
Sanremon ralli 2000

Sanremon ralli 2000 (virallisesti "42. Rallye Sanremo – Rallye d’Italia") oli Rallin MM-sarjan kauden 2000 12. osakilpailu, joka ajettiin 20.–22. lokakuuta 2000. Kilpailussa oli 17 erikoiskoetta. Erikoiskokeiden yhteispituus oli (suunniteltu pituus oli ).
Tapahtumia.
Colin McRae osallistui kilpailuun 11 päivää Korsikalla murtuneen poskiluun leikkauksen jälkeen.
Richard Burns osui kiveen, jolloin auton jäähdytin rikkoutui. Hän pääsi vielä huoltoon saakka, mutta joutui keskeyttämään. Toni Gardemeister joutui keskeyttämään turbon rikkoutumiseen.
Kohua aiheuttivat syytökset, että Gilles Panizzi olisi harjoitellut reittiä salaa. Panizzin tallikaveri François Delecour oli tästä raivoissaan, mutta asiaa ei voitu todistaa.
Trip Records

Trip Records (tai трип) on venäläisen tuottaja Nina Kravizin vuonna 2014 perustama levy-yhtiö, joka keskittyy tekno-musiikin julkaisemiseen. Levy-yhtiön kautta ovat levyttäneet mm. Aphex Twin, Bjarki sekä Aleksi Perälä.
Pentti Lyytinen (toimittaja)

Pentti Päiviö Lyytinen (27. lokakuuta 1907 Kuopio – 24. joulukuuta 1975 Kuopio) oli toimittaja ja opettaja, joka julkaisi myös matrikkeliteoksia ja historiikin. 
Henkilöhistoria.
Pentti Lyytisen vanhemmat olivat kaupunkineuvos Edvard Lyytinen ja Anna Rosa Grönvall ja puoliso vuodesta 1945 Katri Tellervo Harstela (o.s. Jutila). Lyytinen tuli ylioppilaaksi Kuopion lyseosta 1926 ja valmistui filosofian kandidaatiksi 1930. Hän työskenteli pitkään "Savon" palveluksessa, toimittajana 1939–1945, toisena toimittajana 1945–1950 ja päätoimittajana 1950–1954. Lyytinen, joka oli ollut opettaja 1933–1939, palasi opetustehtäviin 1954. Oltuaan ensin Kuopion kauppaoppilaitoksella hän siirtyi 1955 opettajaksi Kuopion lyseoon, 1957 hänestä tuli koulun vararehtori ja myöhemmin hän toimi myös koulun rehtorina. Kuopion kaupunginvaltuuston jäsen Lyytinen oli 1949–1953.
TV5 (Filippiinit)

TV5 Network, Inc. (TV5) on filippiiniläinen televisioyhtiö, joka perustettiin 19. kesäkuuta 1960. TV5 on perustettu Associated Broadcasting Company-nimisenä vuonna 1960. Se vaihtoi nimeään 9. elokuuta 2008.
Proserpina (jumalatar)

Proserpina on roomalaisessa mytologiassa kuoleman jumalatar. Proserpina on mytolgiassa Cereksen tytär, jonka Pluto ryöstää kuningattarekseen alamaailmaan. Alun perin Proserpina oli Keski-Italian falskilaisalueilla palvottu maalaisjumalatar, joka suojeli oraita ja jolla oli sitä kautta yhteys manalaan. Vuonna 493 eaa. Rooman Aventinus-kukkulalle perustettiin nälänhädän jälkeen kolmoiskultti, joka oli omistettu Cerekselle, Liberille ja Liberalle. Nämä jumalat samaistettiin Roomassa Proserpinaan ja Persefoneeseen. Vuonna 249 eaa. Proserpinan ja Dis Paterin kultti tuotiin virallisesti Roomaan Tarentumin kaupungista. Proserpinan ja Dis Paterin maanalainen alttari oli Rooman Marskentän länsiosassa.
Kauppakirja

Kauppakirja on kaupan todisteeksi laadittava asiakirja, jonka molemmat kaupan osapuolet eli myyjä ja ostaja allekirjoittavat. Se sisältää tiedot kaupan kohteesta, hinnasta ja sovituista ehdoista. 
Kauppakirja Suomessa.
Suomessa kiinteistön kaupasta on laadittava kauppakirja, mutta irtaimen kaupassa se on pakollinen vain tietyissä tapauksissa.
Suomen maakaaren (540/1995) mukaan kiinteistön kauppakirjaan on merkittävä luovutustarkoitus, luovutettava kiinteistö, myyjä ja ostaja sekä kauppahinta ja muu vastike. Kauppakirjan muodon tutkii ja hyväksyy kaupanvahvistaja.
Bixessarri

Bixessarri on kylä Andorrassa Sant Julià de Lòrian kunnassa. Vuoden 2018 arvioissa kylässä oli 56 asukasta.
Fontaneda

Fontaneda on kylä Andorrassa Sant Julià de Lòrian kunnassa. Vuoden 2018 arvioissa kylässä oli 117 asukasta.
Staffan (saari)

Staffan on saari Espoossa Soukan kaupunginosassa.
Staffan sijaitsee Espoonlahden merialueella. Saaren pinta-ala on noin kaksi hehtaaria. Sen lounais–koillissuuntainen pituus on noin 250 metriä. Yleisilmeeltään Staffan on kulttuurivaikutteinen ja sinne on maayhteys Soukanniemen osa-alueen luoteisosasta. Saarella toimi vuosina 1886–1932 puusepänverstas, jossa annettiin puusepän koulutusta. Verstas tunnettiin nimellä "Soukan yliopisto". Staffanilla toimii veneveistämö ja telakka.
Staffanin eteläpuolella, niin ikään Soukanniemen länsirannan tuntumassa, sijaitsee Svartholmenin saari, jossa on myös veneveistämö.